open-index/open-wikipedia-markdown huggingface dataset:
Vicente Zeballos

**Vicente Antonio Zeballos Salinas** (sündinud 10. mail 1963) on Peruu poliitik, kes oli 30. septembrist 2019 kuni 15. juulini 2020 Peruu peaminister. Ta sai peaministriks pärast Salvador del Solari tagasiastumist. Aastatel 2018–2019 oli ta justiitsminister. 

Ta oli aastatel 2003–2006 Moquegas asuva Mariscal Nieto provintsi juht. Ta valiti 2011. aastal Moqueguast Rahvusliku Solidaarsuspartei (RSP) nimekirjas Peruu parlamenti. Ta taasvaliti 2016. aastal, sellel korral erakonna Peruulased Muutuse Eest (PME) nimekirjas. Ta astus PME-st 2017. aasta lõpus välja protestiks president Pedro Pablo Kuczynski otsuse vastu Alberto Fujimorile armu anda.

## Viited
Peruu Vabariigi Ministrite Nõukogu esimees

**Peruu ministrite nõukogu esimees**, mitteametlikult **peaminister**, on Peruu ministrite nõukogu juht, kelle nimetab ametisse Peruu president. Vaja on ka Peruu parlamendi ja kõikide ministrite nõusolekut.

Peruu peaminister ei ole Peruu valitsusjuht, valitsusjuht on riigi president. Peruu on üks väheseid Ladina-Ameerika riike, kus peaministri institutsioon tänapäeval olemas on (ülejäänud on Belize, Kuuba ja Haiti). Alates 24. veebruarist 2026 on Peruu peaminister Denisse Miralles.

## Reform
Viimastel aastatel on riigis arutatud peaministri volituste laiendamist. Sellist mõtet on toetanud näiteks ekspresidendid Alan García Pérez, Alejandro Toledo ja Ollanta Humala. Reformid muudaksid peaministri tegelikuks valitsusjuhiks, umbes nagu Prantsusmaal ja Venemaal.

## Peruu peaministrite loend (1856–)

## Välislingid
*Presidencia del Consejo de Ministros (hispaania keeles, valitsuse veebileht)
*World Statesmen – Peru (inglise keeles)
Elektrėnai omavalitsus

**Elektrėnai omavalitsus** (leedu keeles *Elektrėnų savivaldybė*) on 1. järgu haldusüksus Leedus endise Vilniuse maakonna aladel. 

Omavalitsuses on kaks haldusüksust, selle pindala on 509 km2 ja elanike arv oli 2020. aastal 23 992 inimest.

Elektrėnai omavalitsus moodustati 1999. aastal Trakai ja Kaišiadoryse rajooni asulatest. Rajoon koosneb järgmistest valdadest: Beižionysi, Elektrėnai, Gilučiai, Kazokiškėse, Kietaviškėse, Pastrėvysi, Semeliškėse ja Vievise vald.

Suurim asula on halduskeskus Elektrėnai linn, teine linn omavalitsuses on Vievis. Omavalitsuse aladele jääb veel Semeliškėse alev. 2011. aasta seisuga oli elanike seas 83,42% leedulasi, 7,08% poolakaid, 5,86% venelasi, 1,16% valgevenelasi, 0,87% ukrainlasi, 0,15% tatarlasi ja 1,46% oli muid rahvusi.

Omavalitsus jääb Dzūkija kõrgustikule. Suurim jõgi on loodepiiril voolav Neris, teine tähtsam jõgi on selle lisajõgi Strėva. Suuremad järved on Vievise järv ja Monis, selle territooriumile jääb ka Elektrėnai veehoidla. Osa omavalitsuse territooriumist kuulub Nerise regionaalparki, osa aga Trakai rahvusparki.


Elektrėnų savivaldybė.JPG|Omavalitsuse administratiivhoone
Alkų_ąžuolas.JPG|Alkase tamm
Bražuolės_atodanga.JPG|Bražuolė tufipaljand
Ausiutiškių_konglomeratas_-_panoramio_(1).jpg|Ausiutiškėse konglomeraat
Paneriškių_ąžuolas.JPG|Paneriškėse tamm
Mustenių_akmuo,_tvora.JPG|Musteniai rahn
Aleksandriškių_eglė.JPG|Aleksandriškėse kuusk


## Viited

## Välislingid

* Elektrėnai omavalitsuse koduleht
Ibrahim Bilali

**Ibrahim Bilali** (sündinud 21. juulil 1965) on Keenia endine poksija.

Ta sai kärbeskaalus (kuni 51 kg) 1984. aasta Los Angelese olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Redžep Redžepovskile (Jugoslaavia) ning jäädes edasisest medaliheitlusest välja.

Ta osales helveskaalus (kuni 48 kg) 3. maailmameistrivõistlustel (München, 1982), kuid kaotas veerandfinaalis hilisemale pronksmedalivõitjale Yeong-Mo Heole (Lõuna-Korea) ja jäi edasisest medaliheitlusest välja.

## Viited

## Välislingid
*
Édouard Ngirente

**Édouard Ngirente** (sündinud 22. veebruaril 1973) on Rwanda majandusteadlane ja poliitik, alates 30. augustist 2017 Rwanda peaminister. Ngirente nimetas ametisse president Paul Kagame.

## Elukäik
Édouard Ngirente on sündinud 1973. aastal Rwandas. Ta on Belgia Université catholique de Louvainist saanud doktorikraadi majanduses, magistrikraadi põllumajanduslikus majanduses, diplomi statistikas ning Brüsseli Saint-Louis' ülikoolist magistrikraadi finantsriskide juhtimises ja Rwanda riiklikust ülikoolist bakalaureusekraadi rahvusvahelises majanduses.

## Karjäär
Enne peaministriks saamist oli ta olnud Maailmapanga tegevdirektori vanemnõunik (2017), Maailmapanga tegevdirektori nõunik (2011–2017), Rwanda rahandus- ja majandusplaneerimisministeeriumi vanemnõunik, rahandus- ja majandusplaneerimisministeeriumi riikliku arengu planeerimise osakonna peadirektor, Rwanda ülikooli õppejõud (kuni 2010), Rwanda ülikooli põllumajandusliku majanduse osakonna juhataja ning vabakutseline konsultant ja projektijuht. Ngirente oli Maailmapangas töötades aktiivne uuringute läbiviija, ta keskendus muuhulgas Rwanda põllumajanduse uurimisele.

## Peaministriks saamine
Ngirente määrati 30. augustil 2017 Anastase Murekezi mantlipärijaks. Temast sai riigi ajaloo 11. peaminister ning 1994. aasta tutsidevasase genotsiidi-järgse Rwanda 6. peaminister. Ta oli üks mitmest poliitikavälisest inimesest, kelle president Kagame pärast 2017. aasta valimisi valitsusse kutsus.

## Poliitika
Ngirente on püüdnud Rwanda majandust elavdada parandades muuhulgas uurimistoetusi, transporditaristut ja haridussüsteemi. Jätkusuutliku tuleviku tagamiseks on alustatud teavitustööd maksude maksmise ja loodussõbralike eluviiside propageerimiseks. Ngirente on riiki püüdnud meelitada ka välisinvestoreid.

## Isiklikku
Édouard Ngirente on abielus, tal on kaks last.

## Vaata ka
*Rwanda poliitika
*Rwanda valitsus

## Viited

## Välislingid
* Rwanda peaministri büroo
Põualiblikas

**Põualiblikas** (*Aporia crataegi*) on põualibliklaste sugukonda põualiblika perekonda kuuluv liblikas.

(MHNT) Aporia crataegi- Foret de Soreze Tarn France - male dorsal.jpg|*Aporia crataegi* ♂  
(MHNT) Aporia crataegi- Foret de Soreze Tarn France - male ventral.jpg|*Aporia crataegi* ♂ △
(MHNT) Aporia crataegi- Prapic, Parc des Ecrins, Hautes-Alpes, France - female dorsal.jpg| *Aporia crataegi*  ♀ 	
(MHNT) Aporia crataegi- Prapic, Parc des Ecrins, Hautes-Alpes, France - female ventral.jpg| *Aporia crataegi*  ♀ △	
 
## Levila
Naeriliblikas on levinud suuremas osas Euroopast, põhjas Skandinaavia lõunaosa ja Kesk-Soomeni.

## Viited

## Välislingid

*
Harry Kellar

**Harry Kellar** (sünninimi **Heinrich Kellar**; 11. juuli 1849 Erie, Pennsylvania – 10. märts 1922 Los Angeles) oli ameerika mustkunstnik.

Kellar sündis saksa emigrantide perekonnas. 16-aastaselt sai fakiir Isaiah Hughes'i abiliseks. Hiljem töötas koos vendade Davenportidega. Aastatel 1873–1875 tegi koos William Fayga eduka turnee Kesk- ja Lõuna-Ameerikasse. Kellar esines publiku ees kuni 1908. aastani; külastas lisaks Ameerikale ka Euroopat, Aasiat ja Austraaliat. Üks tema meeldejäävamaid illusiooninumbreid oli "Printsess Karnaci levitatsioon" (kopeeritud John Nevil Maskelyne'ilt). 

## Välislingid
Robert Heller

**Robert Heller**, ka **Joseph Heller**, (sünninimi **William Henry Palmer**; 1826 – 1878 Philadelphia) oli inglise mustkunstnik ja muusik.

Heller sündis klaverimängija perekonnas. Jättis õpingud Kuninglikus Muusikaakadeemias pooleli, et pühendada end mustkunstile. Suureks eeskujuks oli prantsuse mustkunstnik Jean-Eugène Robert-Houdin (1805–1871), keda püüdis oma karjääri algul matkida, kuid edutult. Asus elama Ameerika Ühendriikidesse. Lõi uue lavakuju – muusikust mustkunstniku. Aastatel 1869–1875 esines suure eduga Ameerikas, Euroopas ja Aasias. Pärast edukat turneed jättis mustkunsti sinnapaika ja esines klaverimängijana. Suri 1878. aastal kopsupõletikku.

## Viited
David Vunagi

**David Okete Vuvuiri Vunagi** (5. september 1950 – 7. märts 2025) oli Saalomoni Saarte anglikaani piiskop, alates 7. juulist 2019 kuni 7. juulini 2024 Saalomoni Saarte kindralkuberner. 

Ta oli aastatel 2009–2015 Melaneesia peapiiskop ja Kesk-Melaneesia piiskopkonna piiskop. Ta oli abielus ning tal on kolm last. 

Vunagi sündis 1950. aastal Samasodus Isabeli provintsis. Ta õppis 1968–1974 KGVI keskkoolis. 1976. aastal sai ta Fidžil Lõuna-Vaikse ookeani ülikoolist loodusteaduste kraadi, 1982. aastal Paapua Uus-Guinea ülikoolist magistrikraadi bioloogias. Enne preestriks hakkamist oli ta õpetaja KGVI riigikoolis ja Melaneesia anglikaani kiriku Selwyni kolledžis.

1990. aastal sai ta Uus-Meremaa Aucklandi St John's College'ist bakalaureusekraadi teoloogias. Ta oli 1992. aastal Saalomoni Saartel Piiskop Pattesoni teoloogiakolledži õppejõud.

Ta kolis 1996. aastal Kanadasse, kus oli aastatel 1996–1998 Briti Columbias Uus-Westminsteri piiskopkonna St Anselmi valla abipreester. Ta lõpetas 1998. aastal Vancouveri teoloogiakooli magistrikraadiga.

Kodumaale naasnult hakkas ta Ysabeli piiskopkonna preestriks. 1999. aastal hakkas ta uuesti tegelema haridusvaldkonnas ning töötas Selwyni kolledži direktorina. Temast sai 2000. aastal Melaneesia kiriku piirkondliku peakorteri misjonisekretär. Samal aastal valiti Vunagi Temotu piiskopkonna piiskopiks, ta püsis sellel kohal 2009. aastani. Ta pühitseti sisse 6. mail 2001.

David Vunagi valiti 4. märtsil 2009 Honiaras Melaneesia kiriku peapiiskopiks, tema ametiaeg algas 31. mail 2009.

Ta külastas 19.–23. aprillil 2010 Singapuris toimunud neljandat Globaal-Lõuna kokkutulekut ning 18.–20. juulil 2012 Globaal-Lõuna konverentsi Bangkokis.

Ta lahkus ametist 6. septembril 2015, tseremoonia toimus Honiara St Barnabasi katedraalis ning seal osalesid üheksa Melaneesia anglikaani kiriku piiskoppi.

Juunis 2019 sai temast uue Saalomoni Saarte kindralkuberneri ainukandidaat, ta astus ametisse 7. juulil 2019.

## Viited
Wolf Messing

**Wolf Grigorjevitš Messing** (poola keeles *Wolf Grigoriewicz Messing*; vene keeles Вольф Григорьевич Мессинг; 10. september 1899 Góra Kalwaria, Varssavi kubermang – 8. november 1974 Moskva) oli Nõukogude Liidu meedium ja estraadikunstnik (mentalist). 

Messing sündis Poolas vaeses juudi perekonnas. Ta oli telepaatiliste võimetega selgeltnägija ja hüpnotiseerija. Pärast sakslaste sissetungi Poolasse 1939. aastal põgenes Nõukogude Liitu, kuhu jäi elu lõpuni. Esines estraadilaval.

Kirjanduses mainitakse korduvalt Messingi osalemist mitmesuguste kuritegude lahendamisel (spiooni tabamine, tegeliku tapja tuvastamine kohtuprotsessi ajal jne). Nagu N. N. Kitajevi uuringud on näidanud, on peaaegu kõik sellised lood ebausaldusväärsed: Messingi osalemist juhtumite uurimisel ei ole arhiivides märgitud ning väidetavate sündmuste toimumiskohtades töötanud kohtu- ja prokuratuuri töötajad väidavad üksmeelselt, et tegelikult midagi sellist ei juhtunud.

Erandiks on 1974. aasta juuni sündmused Irkutskis. Puu- ja köögiviljakaupluse direktori uurimisel, keda süüdistati ulatuslikus varguses, viibis Messing tema ülekuulamisel ning samal päeval esitas OBKhSS-i volitatud esindaja uurijale "aruande", mis väidetavalt koostati pärast vestlust Messingiga. Aruanne sisaldas süüdistatavat süüdistavaid seni teadmata fakte. Aruanne arhiveeriti salajasse operatiivtoimikusse ning teave kontrolliti ja kinnitati. Nagu hiljem selgus, oli uurija aga seda ebatavalist meetodit luureteabe legitimeerimiseks kasutanud, soovimata avaldada selle tegelikku allikat.

Psühhiaater Mihhail Bujanovi sõnul pöördus Wolf Messing oma elu viimastel aastatel paljude foobiate all kannatades tema poole meditsiinilise abi saamiseks.

Wolf Messing on maetud Vostrjakovo kalmistule.

## Tunnustus
*1971 – Vene NFSV teeneline kunstnik 

## Kirjandus
*Lungina, Tatjana. "Wolf Messing: tõestisündinud lugu Venemaa suurimast sensitiivist". Tõlkinud Katrina Karu. Tallinn: Oceanic, 2016 (218 lk) ISBN 9789949960187

## Välislingid
*
Saalomoni Saarte kindralkuberner

**Saalomoni Saarte kindralkuberner** on Saalomoni Saarte monarhi, kelleks praegu on Charles III, kohalik esindaja. Kuninganna ise riigis ei resideeri, kindralkuberner töötab riigis tema käsul. Kindralkuberneri ametiaja pikkus on viis aastat. Kuigi kindralkuberneril on märkimisväärseid eriõigusi, on ta igapäevapoliitikast suuresti eemal ning tegutseb pigem esindusisikuna.

Saalomoni Saared on Rahvaste Ühenduse kuningriik ning pärast iseseisvumist 1978. aastal kehtestati Suurbritannia eeskujul põhiseaduslik monarhia. Enne iseseisvumist valitsesid saartel kohapeal kuberner ja täidesaatev nõukogu.

Üldiselt esitab RÜ riikides kindralkuberneri riigi peaminister ning ametisse nimetab monarh, kuid Saalomoni Saartel esitab kindralkuberneri kandidatuuri parlament ning ametisse nimetab monarh. Kuigi kindralkuberneri valib parlament, on monarhil õigus tema ametissenimetamisest keelduda.

Alates 7. juulist 2024 on Saalomoni Saarte kindralkuberner David Tiva Kapu.

## Saalomoni Saarte kindralkuberneride loend

## Vaata ka
*Saalomoni Saarte alaliste volinike ja kuberneride loend

## Viited
Manasseh Sogavare

**Manasseh Damukana Sogavare** (sündinud 17. jaanuaril 1955) on Saalomoni Saarte poliitik, alates 24. aprillist 2019 Saalomoni Saarte peaminister. Ta oli peaminister ka aastatel 2000–2001, 2006–2007 ja 2014–2017. Enne peaministriks saamist oli ta 1997. aastast parlamendiliige Ida-Choiseuli valimisringkonnast.

Ta on seitsmenda päeva adventist.

## Viited
Saalomoni Saarte peaminister

**Saalomoni Saarte peaminister** on Saalomoni Saarte valitsusjuht ja tõenäoliselt rahvusparlamendi toetuse pälvinud erakonna või koalitsiooni juht. Alates 2. mai 2024 on ametis Jeremiah Manele.

Saalomoni Saared on Rahvaste Ühenduse kuningriik, mille riigipeaks on parlamendi poolt valitud kindralkuberner, kes allub monarhile.

Saalomoni Saarte peaministri residents on Honiaras asuv Punane Maja.

## Saalomoni Saarte peaministrite loend

## Vaata ka
* Saalomoni Saarte asepeaminister
* Saalomoni Saarte kindralkuberner
* Saalomoni Saarte opositsiooniliider
* Iseseisvate Liikmete juht
Samuel Weymouth Tapley Seaton

**Samuel Weymouth Tapley Seaton** (28. juuli 1950 – 30. juuni 2023) oli Saint Kittsi ja Nevise advokaat, kes oli alates 19. maist 2015 kuni 31. jaanuarini 2023 Saint Kittsi ja Nevise kindralkuberner. 

Ta sai kindralkuberneri kohusetäitjaks 19. mail 2015, kui Edmund Lawrence tagasi astus. Elizabeth II nimetas ta 1. septembril 2015 peaminister Timothy Harrise ettepanekul ametlikult riigi kindralkuberneriks.

## Viited
Ameerika Akustika Ühing

**Ameerika Akustika Ühing** (inglise keeles *Acoustical Society of America*, lühend *ASA*) on aastal 1929 asutatud rahvusvaheline teaduslik ühing, mille eesmärk on akustika alaste uute teadmiste ja nende teadmiste rakenduste edendamine ja levitamine. Ühing on peamiselt vabatahtlik, omades umbes 7500 liiget ja kaasates paljude asjatundjate huvi, pühendumust ja kaastööd.

## Publikatsioonid
Ameerika Akustika Ühing avaldab mitmeid väljaandeid, milles jagatakse teadmisi akustika rakendamisest füüsikas, tehnikas, arhitektuuris, müra-uuringutes, okeanograafias, bioloogias, kõne ja kuulmise uuringutes, psühholoogias ja muusikas. Ühing annab välja järgmisi ajakirjuː

* *[[Journal of the Acoustical Society of America]]* (JASA)
* *JASA Express Letters*
* *Proceedings of Meetings on Acoustics* (POMA)
* *Acoustics Today*

## Viited
Timothy Harris

**Timothy Sylvester Harris** (sündinud 14. jaanuaril 1964) on Saint Kittsi ja Nevise poliitik, kes oli 18. veebruarist 2015 kuni 6. augustini 2022 Saint Kittsi ja Nevise peaminister. Ta oli aastatel 2001–2008 välisminister, 2008–2010 rahandusminister ja 2010–2013 põllumajandusminister.

## Viited

## Välislingid
* St. Kitts & Nevis – Saint Kittsi ja Nevise valitsuse ametlik koduleht
* United Nations – Saint Kittsi ja Nevise esindus ÜRO juures
Saint Kittsi ja Nevise kindralkuberner

**Saint Kittsi ja Nevise kindralkuberner** on Saint Kittsi ja Nevise monarhi, kelleks on praegu Charles III, esindaja Saint Kittsi ja Nevise riigis. Kindralkuberner, kelleks on alates 19. maist 2015 Tapley Seaton, resideerib Basseterres Valitsuse Majas.

## Saint Kittsi ja Nevise kindralkuberneride loend

## Vaata ka
* Saint Christopheri koloniaaljuhtide loend
* Saint Kittsi ja Nevise peaministrite loend
* Saint Kittsi ja Nevise peaprokurör

## Viited
Saint Kittsi ja Nevise peaministrite loend

Siin on loetletud **Saint Kittsi ja Nevise peaministreid**.

## Peaministrid 1960–1967

## Peaministrid 1967–1983

## Peaministrid 1983–

## Vaata ka
*Saint Kittsi ja Nevise kindralkuberneride loend
*Nevise peaminister
Neville Cenac

**Emmanuel Neville Cenac** (sündinud 24. oktoobril 1939) on Saint Lucia poliitik, alates 12. jaanuarist 2018 Saint Lucia kindralkuberner. Ta oli aastatel 1987–1992 riigi välisminister ning aastatel 1992–1997 senati president.

Aastal 2018 pälvis ta ordeni Order of St Michael and St George ja Saint Lucia ordeni. 

## Viited
Saint Lucia kindralkuberner

**Saint Lucia kindralkuberner** on Saint Lucia monarhi, kelleks praegu on Charles III, esindaja Saint Lucias kohapeal. Kindralkuberner resideerib Valitsuse Majas.

Kindralkuberneri institutsioon loodi, kui riik 22. veebruaril 1979 iseseisvus. Enne seda oli sarnastes ülesannetes Saint Lucia kuberner.

## Saint Lucia kindralkuberneride loend (1979–)

## Vaata ka
*Saint Lucia peaministrite loend
*Saint Lucia koloniaalkuberneride ja -haldurite loend

## Välislingid
* Saint Lucia riigipea
* Saint Lucia kindralkuberneri büroo
Maria Gripe

**Maria Gripe** (25. juuli 1923 Vaxholm – 5. aprill 2007 Rönninge) oli Rootsi kirjanik, kelle looming on suunatud lastele ja noortele täiskasvanutele.

## Eluloolist
Ta sündis Maja Stina Walterina Vaxholmis. Kuueaastaselt kolis ta koos perega Örebrosse. Pärast mõnd aastat seal koliti Stockholmi, kus Maria lõpetas gümnaasiumi ja õppis Stockholmi ülikoolis filosoofiat ja religioonilugu. Enamiku aja oma elust elas Maria Gripe Nyköpingis.

1946. aastal abiellus ta kunstnik Harald Gripega, kes on illustreerinud enamiku tema raamatuid. Tütar Camilla Gripe on samuti lastekirjanik ja tõlkija.

Maria Gripe kirjutas 38 raamatut ja teda on tõlgitud paljudesse keeltesse, samuti on tema raamatuid dramatiseeritud ja nende alusel on tehtud filme. Tänapäeval loetakse teda Astrid Lindgreni kõrval olulisimate Skandinaavia lastekirjanike hulka. Ta on pälvinud mitu kirjandusauhinda, sealhulgas maineka Hans Christian Anderseni lastekirjanduspreemia 1974. aastal.

## Eesti keeles
Eesti keelde on tõlgitud kolm Maria Gripe raamatut:
* "Elvis Karlsson" (tõlkinud Vladimir Beekman, Tiritamm 2001)
* "Elvis! Elvis!" (tõlkinud Vladimir Beekman, Tiritamm 2002)
* "Sitasitikas lendab videvikus" (tõlkinud Mari Aidla, Varrak 2008)

## Tunnustus
* 1974 Hans Christian Anderseni lastekirjanduspreemia
* 1979 Doblougi preemia

## Viited

## Välislingid
* Maria Gripe biograafia ja teosed
* Maria Gripe fantaasiakirjanduse portaalis fantasticfiction.com
* Maria Gripe portaalis IMDb
Utena mõis

**Utena mõis** (leedu *Utenos dvaras*) on endine mõis Leedus Utena rajoonis Utenas.

Utenast kolm kilomeetrit edelas asub Narkūnai linnamägi, mille kõrgus on 14 meetrit, pindala aga 55x35 meetrit. Sellest põhja pool asub eeslinnus pindalaga XV sajandi alguseni. Linnamäe läänejalamil asus hektarilise pindalaga asulakoht.

XIII sajandil asus Narkūnai linnamäel Utena linnus, mis aastal 1281 oli vürst Daumantase valduses. Daumantase vend Narimantas aga võttis oma vägedega linnuse oma valdusse ja Daumantas oli sunnitud seejärel Pihkvasse pagema. Hermann Wartbergest kirjutab, et ristisõdijad laastasid Utena maid aastail 1373 ja 1375. Aastal 1416 rajati sinna kirik. 1433.–1444. aasta sõdades linnust ei vallutatud, ent sellele vaatamata see hüljati ja rajati linn selle praegusse asukohta.

Linnuse ümber asuv alla moodustas linnuselääni ehk staarostkonna, mis kujunes linnuse kadumise järel riigimõisaks. Sel oli ajaloo jooksul palju rentnikke. Esimene teadaolev staarost oli Jan Litawor Chreptowicz. Seejärel haldasid Utenat Vaitiekus Kločka ja tema poeg Motiejus Vaitiekaitis Kločka. Aastal 1499 läks Utena mõis Mihhail Glinski valdusse. Tema rajas mõisakompleksi selle praegusse asukohta.

Aastal 1509 sai rentnikuks Jerzy Radziwiłł, aastal 1516 Grigalius Astikas. Aastal 1519 sai rentnikuks Albertas Goštautas, aastal 1522 andis kuningas aga mõisa tema valdusse kuni surmani. Selsamal aastal eraldas kuningas osa mõisa maadest Utena kiriku tarbeks. Albertas Goštautas andis mõisa ka mõnda aega Andrzej Massalskile rendile. Albertase surma järel sai rentnikuks Jan Abramowicz.

Aastail 1555–1561 oli rentnikuks Jan Gaiko, aastast 1566 aga Jurgis Astikas. Aastal 1596 kuulusid mõisale viie raamimata aknaga eluhoone, köök, pruulikoda, pagaritöökoda, tall, kaks aita ja umbes 3000 rentnikumaja. Aastail 1646–1667 oli rentnikuks esimene naine – Barbora Valavičienė. Aastast 1667 oli mõis Smolenskist pärit erinevate venelaste valduses.

Aastal 1783 läks mõis eraomandisse, toona kuulus sellele 3000 tiinu maad. Esimene omanik oli Ildefons Berlicz Strutyński, aastast 1829 aga tema tütar Konstancija Pomarnacka. Aastast 1855 oli omanikuks Józef Piłsudski ema Maria Billewicz. Aastast 1868 oli mõis Balcevičiuste suguvõsa valduses. Nemad rajasid ka mõisa punastest tellistest peahoone. Esimese maailmasõja ajal rüüstasid häärberit nii Saksa, Vene kui ka Leedu väed. Aastal 1925 viidi läbi maareform ja mõisa maad tükeldati. Balcevičiuste valdusse jäi 81 hektarit maad, sellal kui enne reformi oli mõisa pindala 655 hektarit. Laastatud peahoone sai enda käsutusse Saulėse gümnaasium. Hoone renoveeriti, selle käigus eemaldati peahoonet ehtinud sambad ja barokne frontoon.

Mõisakompleksist on säilinud veel teenijate maja, laut, küün. Nii mõisa juures kui ka kalmistul kasvavad mõisa parki kuulunud vanad pärnad. Mõisakompleksi säilinud osa on muinsuskaitse all.

## Viited
Jungide kursused

**Jungide kursused** ehk **Jungide kool** (*Jung* – junga) oli Eesti merejõudude juures tegutsenud õppevorm, mille lõpetamisel oli alaealistel kursantidel võimalik saada mereväe allohvitseriks ja omandada keskharidus. 

## Tegevus
Jungide kursused algatati merejõududes vabadussõjajärgse demobilisatsiooniga tekkinud suure allohvitseride puuduse likvideerimiseks. Kursusele võeti 16–18-aastasi. Õppeasutus tegutses 31. oktoobrist 1922 kuni 1926. aastani ja selle lõpetas kaks lendu. 

1930. aastatel moodustasid jungide kursuse lõpetanud merejõudude allohvitserkonna tuumiku. 

## Viited

## Välislingid
* Taavi Urb: Eesti Merejõudude allohvitserid 1920–1939. 11. Jungide kursused
Jalas (aluspuu)

**Jalas** on kiiktooli, hälli, kiikhobuse vms. alt kumer aluspuu, mille peal vastav ese kõigub.

## Viited
 

## Välislingid
*Jalashäll, Muhu Muuseum
Allen Chastanet

**Allen Michael Chastanet** (sündinud 20. novembril 1960) on Saint Lucia ettevõtja ja poliitik. Ta oli 2016–2021 Saint Lucia peaminister. Ta juhib Ühendatud Tööliste Parteid ning esindab parlamendis Lõuna-Micoundi. Ta oli 2006–2011 Saint Lucia turismi- ja tsiviillennundusminister.

## Haridus
Ta omandas 1979. aastal Kanadas Stansteadi kolledžis keskhariduse. Ta on lõpetanud Bishop'si ülikooli bakalaureusekraadiga ning American University magistrikraadiga.

## Ettevõtjana
Chastenet on töötanud Air Jamaica turundus- ja müügiosakonna asepresidendina. Ta on Rodney Bays asuva külalistemaja Coco Palm Hotel tegevdirektor.

## Poliitikas
Chastenet oli aastatel 2006–2011 turismi- ja tsiviillennundusminister ning kuulus Saint Lucia senatisse. Ta kandideeris 2011. aasta valimistel Soufrières, kuid ei osutunud valituks. Aastal 2013 valiti ta opositsioonierakonna Ühendatud Tööliste Partei juhiks. Chastanet kandideeris 2016. aasta valimistel Lõuna-Micoudis edukalt. Ta vannutati 7. juunil 2016 riigi peaministriks.

## Isiklikku
Allen Chastaneti isa on ettevõtja. Tema abikaasa on vandeadvokaat, neil on kaks last.

## Viited
Saint Lucia peaministrite loend

Siin on loetletud **[[Saint Lucia]] peaministreid**.

## Saint Lucia peaministrid 1960–1967

## Saint Lucia peaminister 1967–1979

## Saint Lucia peaministrid 1979–

## Vaata ka
*Saint Lucia kindralkuberner

## Viited
American Airlinesi lend 587

**American Airlinesi lennu 587** traagiline õnnetus juhtus 12. novembril 2001, mil Airbus A300-605R tüüpi reisilennuk kukkus alla Belle Harbori elamurajooni New Yorgis. Lennuk alustas lendu John F. Kennedy rahvusvahelisest lennujaamast ja suundus Dominikaani Vabariigi Las Americanasi rahvusvahelisse lennujaama. Lennukis viibis 260 inimest: 2 pilooti, 7 meeskonnaliiget ja 251 reisijat. Kõik lennukis viibijad said surma, lisaks 5 maapealset töötajat.

Lennuk saabus üks päev enne lennuõnnetust Costa Rica San Jose lennujaamast John F. Kennedy lennujaama. Õnnetusjuhtumi järgses vestluses ütlesid piloodid, kes tõid selle lennuki lennujaama, et lend oli sujuv ja probleeme ei esinenud. Lennuõnnetuse päeva hommikul kell 06.14 saabus tööle kapten Edward States ja kell 06.30 esimene ohvitser Sten Molin. Lennueelse kontrolli käigus leidsid piloodid, et *pitch trim*'i ja *yaw damper*'i süsteemid ei toimi korrektselt. Lennuki peale saadeti kaks tehnikut, kes kontrollisid automaatset lennusüsteemi kontrolli (AFS), mis ei tuvastanud ühtegi probleemi. Hiljem tehnikud lähtestasid ja kontrollisid, kuid süsteem toimis intsidentideta.

## Õnnetus
Kell 09.01 sai lend 587 loa liikuda lennurajale 31L. Japan Airlinesi lend 47 (Boeing 747-400) sai kell 09.06 samuti loa liikuda rajale. Paar minutit hiljem võeti American Airlinesi pilootidega ühendust, et nad sõidaksid lennu 47 järel stardirajani välja. Lennuraja ääres seistes kontrollis esimene ohvitser lennuki tüüri. Selgus, et kõik toimis. Kell 09.11 sai Boeing 747-400 loa stardiks. Samal ajal hoiatas lennujuht lendu 587, et Japan Airlinesi lennu järel oli tekkinud keerisjälg (õhukeeris) ja et nad takseeriks end lennurajale 31L valmis. Kell 09.13 startis lennuk ja sai käsu tõusta 5000 jalani ja hiljem 13 000 jalani. Tõustes lennukõrguseni hakkas kapten tundma märke, et keerisjälg ei olnud nende eest kadunud. Sellest väljumiseks üritas esimene ohvitser pedaalidega tüüri liigutada paremale ja vasakule, kuid kell 09.16 käis kõva mütsatus. Paugu tagajärjel oli vertikaalstabilisaator lennuki küljest ära murdunud. Enne kokkupõrget maaga eraldusid mõlemad lennuki mootorid tugevate jõudude tõttu.

## Ohvrid
Kõik lennukis viibinud 251 reisijat ja 9 meeskonnaliiget hukkusid õnnetuses ja need on kajastatud tabelis 1. Lisaks said surma viis maa peal viibinud inimest.

**Tabel 1.** Hukkunud reisijate arv

## Viited
Richard Sisask

**Richard Sisask** (11. november 1909 Taheva vald, Võrumaa – 10. mai 1980 Tartu) oli eesti luterlik vaimulik.

## Isiklikku
Tema poeg on tõlkija, proosakirjanik ja luuletaja Agu Sisask.

## Välislingid
*Album Academicum Universitatis Tartuensis 1918-1944
Hiina lennufirmade loend

*Siin on loetletud [[Hiina]] [[lennufirma]]sid.*

*Air China
*Air China Cargo
*Beijing Capital Airlines
*Chengdu Airlines
*China Eastern Airlines
*China Southern Airlines
*China United Airlines
*Chongqing Airlines
*Hainan Airlines
*Juneyao Airlines
*Lucky Air
*Shanghai Airlines
*Shenzhen Airlines
*Sichuan Airlines
*Tianjin Airlines
*Urumqi Air
*Xiamen Air
Vievise vald

**Vievise vald** (leedu keeles *Vievio seniūnija*) on 2. järgu haldusüksus (vald) Leedus Elektrėnai omavalitsuse territooriumil.

Valla pindala on 152&nbsp;km². 2011. aasta seisuga elas seal 7756 inimest. Valla keskus on Vievise linn, kus 2011. aastal oli 4915 elanikku.

Vallamaja asub aadressil Trakų g. 2, vallavanem oli 2020. aasta seisuga Zenonas Pukėnas.

Lisaks küladele on vallas ka mõned huutorid

## Viited
Mikk Pikkmets

**Mikk Pikkmets** (27. detsember 1983 – 29. september 2020) oli Eesti poliitik, aastatel 2017–2020 Lääneranna vallavanem.

## Elulugu
Mikk Pikkmets on kasvanud kuuelapselises peres. Ta on lõpetanud Lihulas põhikooli ning omandanud keskhariduse Pärnu Koidula Gümnaasiumis. Aastal 2007 lõpetas ta Estonian Business Schoolis rahvusvahelise ärijuhtimise eriala. Seejärel jätkas õpinguid Tallinna Tehnikaülikoolis majandusarvestuse erialal, kuid katkestas need Euroopa Parlamenti tööle suundumise tõttu.

Jaanuarist 2006 kuni augustini 2009 töötas ta Riigikogus Keskfraktsiooni nõunikuna ning seejärel viis aastat Euroopa Parlamendis Vilja Savisaar-Toomasti nõunikuna.

Aastal 2009 kandideeris ta kohalike omavalitsuste valimistel Koonga vallas ja osutus valituks ning juhtis 4 aastat spordi- ja noorsookomisjoni. Kandideeris ka järgmistel valimistel 2013. aastal samas vallas ning saavutas valimisliit Rukkilille koosseisus 104 häälega parima tulemuse. Pärast pooleliolevate töökohustuste täitmist Vilja Savisaar-Toomasti nõunikuna Euroopa Parlamendis sai Mikk Pikkmetsast Koonga vallavanem 1. märtsil 2015. 2017. aasta kohalike omavalitsuste valimiste järel sai Pikkmetsast 9. novembril 2017 Lääneranna vallavanem.

Pikkmets sattus 19. septembril 2020 kell 11:38 kodukülas Oidremal raskesse liiklusõnnetusse, kui tema juhitud ATV sõitis teelt välja. Ta toimetati Politsei- ja Piirivalveameti kopteriga Põhja-Eesti Regionaalhaiglasse, kus ta suri 29. septembril 2020. 

## Erakondlik kuuluvus
Mikk Pikkmets oli Eesti Keskerakonna liige veidi rohkem kui 10 aastat, 29. jaanuarist 2002 kuni 3. maini 2012.

## Isiklikku
Mikk Pikkmets oli abielus ja tal on kolm last. 2003. aastast tegeles jalgpalliga ning mängis Estonian Business Schooli võistkonnas Eesti meeste meistrivõistlustel 5. ja 4. liigas. Ka on mänginud 5 aastat Brüsseli Euroleague Eesti meeskonnas. Mängis episoodilises rollis jahimeest 2011. aastal linastunud Arbo Tammiksaare filmis "Täitsa lõpp".

## Viited
Liana Ruokytė Jonsson

**Liana Ruokytė Jonson** (rootsi keeles Liana Ruokytė-Jonsson; sündinud 10. mail 1966 Klaipėdas) on Leedu poliitik, kultuuridiplomaat, tõlkija ja lavastaja. Ta oli aastatel 2016–2018 Leedu Vabariigi kultuuriminister.

Ta lõpetas 1993. aastal lavastaja erialal Leedu Muusikaakadeemia. 1994. aastal sooritas ta Stockholmi ülikoolis rootsi keele riigieksami ning 1995–1997 õppis näitlemist ja teatrilavastamist Berliinis, Roomas ja Stockholmis Jurij Alschitzi juures. 2010. aastal sooritas ta Kopenhaagenis taani keele eksami.

Aastatel 1992–1999 töötas ta Leedu saatkonnas Rootsis ja oli aastatel 1999–2008 Leedu kultuuriatašee Taani Kuningriigi, Islandi Vabariigi ja Norra Kuningriigi juures, Leedu Vabariigi suursaatkonnas Kopenhaagenis. Aastatel 2012–2016 oli ta Leedu filmikeskuse juhataja.

13. detsembrist 2016 kuni 7. detsembrini 2018 oli ta Saulius Skvernelise valitsuses Leedu kultuuriminister.

## Isiklikku
Tema vend Remigijus Ruokis on laulja, laulukirjutaja, lavastaja ja teleprodutsent.
Semeliškėse vald

**Semeliškėse vald** (leedu keeles *Semeliškių seniūnija*) on 2. järgu haldusüksus (vald) Leedus Elektrėnai omavalitsuse territooriumil.

Valla pindala on 67&nbsp;km². 2011. aasta seisuga elas seal 1175 inimest. Valla keskus on Semeliškėse alev, kus 2011. aastal oli 580 elanikku. Vallamaja asub aadressil Trakų g. 41, vallavanem on Loreta Karalevičienė.

## Viited
Mullakannikas

**Mullakannikas** on eesti perekonnanimi.

Seda perekonnanime on pandud ainult Küti mõisavallas Viru-Jaagupi kihelkonnas Virumaal ja tänapäeval selle perekonnanimega inimesi ei ole.
Elektrėnai vald

**Elektrėnai vald** (leedu keeles *Elektrėnų seniūnija*) on 2. järgu haldusüksus (vald) Leedus Elektrėnai omavalitsuse territooriumil.

Valla pindala on 40&nbsp;km². 2011. aasta seisuga elas seal 12 749 inimest. Valla keskus on Elektrėnai linn, kus 2011. aastal oli 12012 elanikku. Vallamaja asub aadressil Taikos 6 B , vallavanem on Antanas Šalkauskas.

Lisaks küladele on vallas ka mõned huutorid

## Viited
Pastrėvysi vald

**Pastrėvysi vald** (leedu keeles *Pastrėvio seniūnija*) on 2. järgu haldusüksus (vald) Leedus Elektrėnai omavalitsuse territooriumil.

Valla pindala on 56&nbsp;km². 2011. aasta seisuga elas seal 664 inimest. Valla keskus on Pastrėvysi küla. Vallamaja asub aadressil Mokyklos g. 15, vallavanem on Arūnas Kanapeckas.

Lisaks küladele on vallas ka mõned huutorid

## Viited
Meistrikandidaat (male)

**Meistrikandidaat males** on reas riikides males sportlike saavutuste eest tulemuspõhiselt antav nimetus või spordijärk. Meistrikandidaadi nimetust (inglise keeles *Candidate Master*; lühend **CM**) annab 2002. aastast ka Rahvusvaheline Maleföderatsioon (FIDE) oma liikmesliitude maletajatele vastavate nõuete täitmisel. 

Nõuded meistrikandidaadi nimetuse saamiseks on madalamad kui meistri nimetuse saamiseks.

## Venemaal
Venemaal on meistrikandidaat (vene keeles кандидат в мастера спорта) spordijärk, mida antakse vähemalt 9-aastastele maletajatele, kes on malevõistlusel täitnud meistrikandidaadi normi. Meistrikandidaadi norm on määratud protsendiga võistlustel saadaolevast maksimaalsest punktide arvust, Protsendi suurus sõltub võistluste osavõitjate keskmisest reitingust. Näiteks kui võistluste keskmine reiting jääb vahemikku 2000–2025, on meistrikandidaadi normiks sellel võistlusel 55% võimalikust punktide arvust.
 
## Nõukogude Liidus
Nõukogude Liidus anti maletajatele meistrikandidaadi spordijärk, mil oli esimesest järgust kõrgem spordijärk (sarnaselt Venemaal tänapäeval antava meistrikandidaadi spordijärguga).  

### Esimesed meistrikandidaadid males Eesti NSV-s
Augustis 1945 korraldati Tallinnas üleliiduline I järgu turniir, kus 21-aastane Aleksander Arulaid tuli esimeseks ja 25-aastane Raul Renter jagas kolmandat kohta. Mõlemad teenisid oma esimese meistrikandidaadi palli. Sügisel 1945 Riias peetud Balti turniiril tulid Renter ja Arulaid esikuuikusse ja said kolmanda meistrikandidaadi palli. 

Veebruaris 1947 Tallinnas peetud vabariiklikul palliturniiri kaks esimest olid mitmekordne Eesti malemeister Johannes Türn ja 20-aastane Jüri Randviir. Septembris 1947 Tallinnas peetud vabariikliku palliturniiri (kaasa tegi kaks meistrikandidaati) võitis ülekaalukalt Randviir ja sai kolmanda meistrikandidaadi palli. 

Detsembris 1947 alanud Eesti NSV meistrivõistlustel osales neli meistrikandidaati (Renter, Arulaid, Randviir ja laevastiklane Pavel Kondratjev). Nad hõivasid turniiril neli esimest kohta. 5.–6. kohta jagasid 21-aastane Uno Mikkov ja 16-aastane Iivo Nei. Oktoobris 1948 lõppenud Eesti NSV meistrivõistlustel osales taas neli meistrikandidaati. Konkurentsi neile pakkusid Villard ja Nei, kes jagasid 4.–5. kohta.

1949. aastal Tartus peetud vabariiklikul palliturniiri võitis Iivo Nei ja sai ühtlasi meistrikandidaadiks. 1950. aastal toimunud Eesti NSV meistrivõistlustel osales kolm meistrikandidaati. Esikuuikusse tuli neli esimese järgu maletajat: Feliks Villard (võitis pronksmedali), 30-aastane Isai Rozenfeld, 19-aastane Gunnar Uusi ja Johannes Türn. 

#### Esimesi meistrikandidaate males Eesti NSV-s
*1945 – Raul Renter, Aleksander Arulaid
*1947 – Jüri Randviir
*1949 – Iivo Nei
*1950 – Johannes Türn, Feliks Villard 
*1951 – Gunnar Uusi
*1952 – Isai Rozenfeld 

## Vaata ka
*Meister

## Viited
Kietaviškėse vald

**Kietaviškėse vald** (leedu keeles *Kietaviškių seniūnija*) on 2. järgu haldusüksus (vald) Leedus Elektrėnai omavalitsuse territooriumil.

Valla pindala on 56&nbsp;km². 2011. aasta seisuga elas seal 1 398 inimest. Valla keskus on Naujosios Kietaviškėse küla, vallamaja asub aadressil Bažnyčios g. 25A. Vallavanema kohusetäitja on Gilučiai vallavanem Kristina Vitartė.

Aastani 1999 kuulus vald  Kaišiadoryse rajooni. Aastal 2002 läksid osad valla külad Žiežmariai valla koosseisu.

## Viited
Susan Dougan

**Susan Dilys Dougan** (abiellumiseni **Ryan**; sündinud 3. märtsil 1955) on Saint Vincenti ja Grenadiinide riigitegelane, alates 1. augustist 2019 Saint Vincenti ja Grenadiinide kindralkuberner. Ta on riigi ajaloo esimene naissoost kindralkuberner.

Ta pälvis 19. jaanuaril 2020 Order of St Michael and St George'i. Ta on Briti impeeriumi ordu ohvitser.

## Viited
Alessandro Cagliostro

**Alessandro Cagliostro**, tuntud kui  **krahv Cagliostro**; (sünninimi **Giuseppe Balsamo**; 2. juuni 1743 Palermo – 26. august 1795 San Leo, Emilia Romagna) oli itaalia müstifikaator, okultist, avantürist ja šarlatan. 

Isehakanud krahv Cagliostro sündis kalevikaupmehe perekonnas. Tegeles alkeemia, energiameditsiini ja maagilise kristalli pealt tuleviku ennustamisega. Nimetas end maagiks. Esines mitme nime all (Prantsusmaal tuntud kui **Joseph Balsamo**).

Detsembris 1789 otsustas Cagliostro Roomat külastada. Seal sattus ta inkvisitsiooni küüsi. Teda süüdistati massoonluses, nõiduses ja kelmuses. Inkvisitsioonikohus mõistis ta esiotsa surma tuleriidal, kuid paavst Pius VI asendas selle eluaegse vangistusega. Cagliostro suri San Leo kindluses kuus aastat hiljem.

## Kirjandus
*McCalman, Iain. "Cagliostro. Maag mõistuse sajandil". Inglise keelest tõlkinud Urmas Rattus. Tallinn: Kunst, 2006 (303 lk) ISBN 9949407648

## Välislingid

*Raul Rajangu "Cagliostro mälestused". raul.ee 
*Harry Liivrand "Iain McCalman "Cagliostro. Maag mõistuse sajandil"". ekspress.delfi.ee, 5. oktoober 2006
Saint Vincenti ja Grenadiinide kindralkuberner

**[[Saint Vincent ja Grenadiinid|Saint Vincenti ja Grenadiinide]] kindralkuberneri** institutsioon loodi, kui saared 1979. aastal Rahvaste Ühenduse kuningriigina iseseisvusid. Kindralkuberner esindab riigis monarh Charles III-t. Enne iseseisvumist esindasid saartel monarhi leitnantkubernerid, kubernerid ja haldurid.

## Saint Vincenti ja Grenadiinide kindralkuberneride loend (1979–)

## Vaata ka
*Saint Vincenti ja Grenadiinide peaministrite loend
*Saint Vincenti ja Grenadiinide koloniaalkuberneride ja -haldurite loend
Beižionysi vald

**Beižionysi vald** (leedu keeles *Beižionių seniūnija*) on 2. järgu haldusüksus (vald) Leedus Elektrėnai omavalitsuse territooriumil.

Valla pindala on 51&nbsp;km². 2011. aasta seisuga elas seal 278 inimest. Valla keskus on Beižionysi küla, vallamaja asub aadressil Bažnyčios g. 14. Vallavanem on  Mindaugas Makūnas.

Lisaks küladele on vallas ka mõned huutorid

## Viited
Va'aletoa Sualauvi II

**Va'aletoa Eti Sualauvi II** (sündinud 29. aprillil 1947) on Samoa poliitik, alates 21. juulist 2017 Samoa riigipea. 

Talle anti juulis 1977 üks neljast Samoa kõrgeimast tiitlist, tama'aiga tuimaleali'ifano. Ta on ka Tui A'ana (A'ana kuningas).

## Haridus
Va'aletoa Sualauvi II-l on õigusteaduse erialal Australian National Universityst bakalaureusekraad. Ta on lõpetanud ka Malua teoloogiakolledži.

## Elulugu
Va'aletoa Sualauvi II kuulub Tuimaleali'ifano dünastiasse. Tema abikaasa on Masiofo Faamausili Leinafo Tuimalealiifano.

Tema vanaisa oli üks Mau liikumise juhte, tuimaleali'ifano Fa'aoloi'i Si'ua'ana. Tema vanaonu Tuiaana Tuimaleali'ifano Suatipatipa II oli aastatel 1962–1974 Asetäitjate nõukogu ainuliige. Ta on töötanud politseinikuna, advokaadina, õpetajana ning on olnud Samoa politseiülem. Ta on politseinikuna töötanud kolm aastat ka Uus-Meremaal. Ta on erinevatel ametikohtadel töötanud ka Samoa ülemkohtus.

Ta on olnud Matautu Falelatai külas vaimulik. Ta on Samoa kiriku esindajana käinud jutlustamas Uus-Meremaal ja Austraalias. Ta oli aastatel 1993–2001 ja alates 2004. aastast asetäitjate nõukogu liige. 21. juulil 2017 vannutati ta Samoa riigipeaks. 2019. aastal võõrustas ta Viimse Aja Pühade Jeesuse Kristuse Kiriku juhti Russell M. Nelsonit.

## Viited

## Välislingid
*Va'aletoa Sualauvi II koduleht
Eliot Engel

**Eliot Lance Engel** (sündinud 18. veebruaril 1947 New Yorgis) on juudi päritolu Ameerika Ühendriikide poliitik, Demokraatliku Partei liige ja 1989. aastast Ameerika Ühendriikide Esindajatekoja liige.

Engel on elukutselt õpetaja. Ta on lõpetanud Lehman College'i ja töötanud 1969. aastast mitmes New Yorgi koolis. 1987. aastal kaitses ta doktoriväitekirja (JD) ülikoolis New York Law School ja sai doktorikraadi.

Aastatel 1977–1988 oli ta New Yorgi osariigi esindajatekoja liige. 1988. aastal valiti ta Ameerika Ühendriikide Esindajatekotta. 3. jaanuarist 1989 oli ta Ameerika Ühendriikide Esindajatekoja liige New Yorgi osariigist. 2013. aastast on ta Esindajatekotta valitud New Yorgi osariigi 16. valimisringkonnast. 2019. aastast on ta Esindajatekoja välisasjade komitee juht. 

## Välislingid

*Eliot Engel Ameerika Ühendriikide Esindajatekoja kodulehel
Gilučiai vald

**Gilučiai vald** (leedu keeles *Gilučių seniūnija*) on 2. järgu haldusüksus (vald) Leedus Elektrėnai omavalitsuse territooriumil.

Valla pindala on 25&nbsp;km². 2011. aasta seisuga elas seal 483 inimest. Valla keskus on Gilučiai küla, vallamaja asub aadressil Liepų g. 15. Vallavanem on Kristina Vitartė.

Vald moodustati aastal 2000 Žasliai valla idaosast.

## Viited
Alessandro Mancini

**Alessandro Mancini** (sündinud 4. oktoobril 1975) on San Marino poliitik, alates 1. aprillist 2020 koos Grazia Zafferaniga San Marino kaptenregent. Ta oli kaptenregent ka 2007. aasta aprillist oktoobrini, koos Alessandro Rossiga.

Mancini on Sotsialistide ja Demokraatide Partei liige.

## Viited
Grazia Zafferani

**Grazia Zafferani** (sündinud 31. detsembril 1972) on San Marino poliitik, alates 1. aprillist 2020 koos Alessandro Manciniga San Marino kaptenregent.

## Elulugu
Zafferani tegutseb ettevõtjana rõivatööstuse alal. 2012. aastal sai temast erakonna RETE liikumine, mille ta samal aastal asutas, esimene president. Ta valiti alates 2012. aastast kolme parlamendi koosseisu.

Ta on abielus ning tal on neli tütart. 

Tema vanaisa Luigi Zafferani oli kaptenregent aastal 1947 ning tema onu Rossano Zafferani aastatel 1987–1988. 

## Viited
Evaristo Carvalho

**Evaristo do Espírito Santo Carvalho** (22. oktoober 1942 – 28. mai 2022) oli São Tomé ja Príncipe poliitik. 3. septembrist 2016 kuni 2. oktoobrini 2021 oli ta São Tomé ja Príncipe president. Aastatel 1994 ja 2001–2002 oli ta peaminister. 

## Karjäär
Ta oli São Tomé ja Príncipe peaminister 7. juulist 25. oktoobrini 1994 ning 26. septembrist 2001 kuni 28. märtsini 2002. Ta kuulus erakonda Sõltumatu Demokraatlik Aktsioon (ADI).

Carvalho kandideeris 2011. aastal presidendiks, ta oli sel ajal rahvusassamblee president. Talle avaldas toetust ka toonane peaminister Patrice Tovoada. Esimeses ringis õnnestus tal koguda 21,8% häältest, suurem häältesaak oli vaid ekspresident Manuel Pinto da Costal. Teise vooru võitis Costa 52,9% toetusega ning sai uueks presidendiks. Carvalhost sai pärast valimisi ADI asepresident.

### Presidendina
Carvalho kandideeris taas presidendiks 2016. aastal, esimeses voorus õnnestus küll saada 49,8% hääletanute toetus, kuid võitmiseks läinuks vaja üle poole häältest. Teine voor pidi toimuma mõni nädal hiljem, kuid 7. augustil teatas Carvalho vastaskandidaat ning ametis olev president Costa oma kandidatuuri tagasivõtmisest; ta tõi põhjenduseks juulis toimunud hääletustulemuste võltsituse. Selle tulemusel sai Carvalhost automaatselt president, ta vannutati ametisse 3. septembril 2016. Rahvusvahelisel tasandil peeti valimisi ausateks, USA välisministeerium märkis oma pressiteates: "Äsjaolnud valimised on järjekordne tõestus São Tomé ja Príncipe demokraatlikest väärtustest. Tänu riigi heale tööle on São Tomé ja Príncipe rahvas jätkuvalt teistele riikidele demokraatlikuks eeskujuks."

3. septembril 2021 pidi lõppema Carvalho mandaat. Saô Tomé et Principe ei olnud selleks ajaks temale järglast veel valinud ja presidendivalimiste teine ​​voor toimus alles 5. septembril. Enneolematu olukord, mis oli tingitud vaidlusest esimese vooru tulemuste kehtivuse üle, põhjustas teise vooru korraldamise edasilükkamise kaks korda. Seetõttu hääletas parlament Carvalho volituste pikendamise üle. Carvalho oli ametis kuni uue presidendi Carlos Vila Nova ametisse astumiseni 2. oktoobril 2021.

## Viited
Semeliškės

**Semeliškės** on alev Leedus Elektrėnai omavalitsuses, Semeliškėse valla halduskeskus. Alev asub Strėva jõe ääres. 

Semeliškėses on gümnaasium, postkontor, kultuuriklubi ja raamatukogu. Vaatamisväärsusteks on aastal 1783 ehitatud puidust katoliku kirik (vanim puukirik Leedus), õigeusu kirik aastast 1895 ja vesiveski.

## Elanikkond


* 410 (1868)
* 968 (1897)
* 500 (1901)
* 785 (1902)
* 878 (1923)
* 587 (1959)
* 623 (1970)

* 675 (1979)
* 540 (1982)
* 556 (1986)
* 691 (1989)
* 660 (2001)
* 580 (2011)


## Nimi

Alevi nimi on (nime lõpu järgi otsustades) tulenenud isikunimest. Nimi oli tõenäoliselt Samilis; alevi nimi oli pikka aega *Samiliškės*', hiljem aga **Semeliškiai**. Tänapäevast nime kannab alev alates XX sajandi esimesest poolest.

## Ajalugu

Arvatakse, et asula tekkis millalgi vahemikus 1276–1283, mil Traidenis asustas sellesse piirkonda ristisõdijate eest pagevaid preislasi ja Leedu läänealade elanikke. Kirjalikes allikates on Semeliškėst esmamainitud aastal 1375. Aastal 1501 ehitati sinna esimene kirik.

Aastail 1529–1567 oli Semeliškės privileegideta linnade nimistus. Tõenäoliselt oli toona tegemist ikkagi aleviga, sest alevitele tüüpiliselt olid Semeliškėsel olemas õigus turuplatsile ja elanikel õigus metsast puid varuda, seeni ja marju korjata ning jõgedest ja järvedest kala püüda.

Aastast 1578  on esimesed teated Semeliškėse mõisa kohta. Mõis kuulus pikka aega Römeritele, alates XVIII sajandist aga Zawiszadele. Aastal 1782 valmis sealne puidust katoliku kirik.  

Tsaariajal oli Semeliškės venekeelne nimekuju Сумилишки. Aastal 1895 valmis sealne õigeusu kirik, järgmisel aastal moodustati selle juurde ka õigeusu kihelkond. Aastast 1954 on see Vievise õigeusu kihelkonna abikirikuks.

XX sajandi alguses elas alevis 300 juuti, kes moodustasid ligi kolmandiku alevi elanikkonnast. Sõja puhkedes pagesid sinna 200 juuti Baranavičyst, paisutades sealse juudi kogukonna 500-pealiseks. 6. oktoobril 1941 hukkasid Saksa okupatsiooniväed alevi lähistel metsast 962 juuti, kellest osad olid pärit Vievisest, osad aga Žasliaist.


Streva.jpg|Strėva Semeliškėses
Semeliskiu panorama.jpg|Semeliškės
Semeliškės, Lithuania - panoramio (1).jpg|Koolimmaja
Semeliskes2018.jpg|Semeliškėse tänavavaade
Semeliskes church 3.jpg|Katoliku kirik
Žydų genocido paminklas.JPG|Mälestusmärk hukatud juutidele


## Viited

## Välislingid

*Alev portaalis vietoves.Lt
Vegan (ajakiri)

**Vegan** on Eesti esimene veganlusteemaline elustiiliajakiri, mis ilmus esimest korda 2016. aasta talvel. Ajakiri on täisvärviline ja liimköites ning ilmub 11 korda aastas.

Ajakirja annab välja Ajakirjastus OÜ.
Pastrėvys

**Pastrėvys** on küla Leedus Elektrėnai omavalitsuses, Pastrėvysi valla halduskeskus. Küla asub Strėva jõe ääres,  Elektrėnai veehoidla lõunakaldal. Pastrėvysis on põhikool, postkontor ja raamatukogu.

## Elanikkond


* 124 (1923)
* 135 (1959)
* 244 (1970)
* 248 (1979)

* 376 (1986)
* 318 (1989)
* 303 (2001)
* 262 (2011)


## Viited

## Välislingid

*Küla portaalis vietoves.Lt
Jorge Bom Jesus

**Jorge Lopes Bom Jesus** (tuntud ka lühendiga **JBJ**; sündinud 26. juulil 1962 São Tomé saarel Água Grande ringkonnas) on São Tomé ja Príncipe keeleteadlane ja poliitik, alates 3. detsembrist 2018 São Tomé ja Príncipe peaminister.

## Elulugu
Noorpõlves kolis ta Euroopasse. Ta lõpetas Prantsusmaal Toulouse'i ülikooli prantsuse ja portugali kirjanduse eriala magistrikraadiga, tema õppetöö keskendus aafrika kirjandusele.

Ta on Porto ülikoolis õppinud prantsuse keele õpetamist võõrkeelena ja portugali keele õpetamist. Ta on lõpetanud São Tomé ja Príncipe ülikooli aafrika kirjanduse erialal ja saanud doktorikraadi.

Ta on töötanud muuhulgas São Tomé ja Príncipe kultuuri- ja teabeministeeriumis, UNESCO-s, São Tomé ja Príncipe rahvusraamatukogus, pedagoogikakoolis direktorina, Alliance Françaises ning õpetajana.

Aastatel 2008–2010 oli ta Joaquim Rafael Branco valitsuses haridus- ja kultuuriminister ning aastatel 2012–2014 Gabriel Costa valitsuses haridus-, kultuuri- ja teadusminister.

Ta kuulub erakonda São Tomé ja Príncipe Vabastusliikumine / Sotsiaaldemokraatlik Partei (MLSTP-PSD). Jorge Bom Jesus valiti aastal 2011 MLSTP-PSD asepresidendiks. Kui 2018. aastal hakkasid levima teated, et senine partei president Aurélio Martins plaanib liituda vastasparteiga Sõltumatu Demokraatlik Aktsioon (ADI), valiti Bom Jesus ühehäälselt erakonna uueks presidendiks. Bom Jesust tuntakse taktitundelise ja rahuarmastava poliitikuna.

### Peaministrina
Kuna Jorge Bom Jesust peeti valimiseelsel perioodil üldiselt liiga tagasihoidlikuks, tuli MLSTP-PSD hea valimistulemus paljudele üllatusena. 2018. aasta valimistel sai MLSTP-PST-st rohkem hääli vaid ADI. MLSTP-PST hea tulemuse taga oli analüütikute sõnud Bom Jesuse hea juhtimine.

Kuigi ADI võitis valimised, keeldusid teised mandaadi saanud parteid, eesotsas MLSTP-PSD-ga, nendega valitsusse minemast. MLSTP-PSD asus koalitsioonikõnelustesse erakondadega MDFM-PL, PCD-GR ja UDD. Pretsedenditut valitsuskoalitsiooni hakati hüüdma nimega "São Tomé geringonça" (viitamaks nn Portugali geringonçale, mille moodustas Portugali peaminister António Costa).

Ta nimetati 30. novembril 2018 president Evaristo Carvalho määrusega järgmiseks peaministriks, tema kohustused algasid 3. detsembril 2018. Bom Jesus kuulutas, et tema ametiaja peamine eesmärk on võitlus korruptsiooniga.

Enda esimese kõne peaministrina pidas ta ferro keeles.

## Isiklikku
Ta on abielus ja tal on viis last.

## Viited